b'\n_START_ARTICLE_\nReaktyvinis l\xc4\x97ktuvas\n_START_PARAGRAPH_\nReaktyviniai l\xc4\x97ktuvai\xc2\xa0\xe2\x80\x93 l\xc4\x97ktuvai (da\xc5\xbeniausiai standaus sparn\xc5\xb3 tvirtinimo), varomi reaktyviniu varikliu. Kitaip nei propeleriais varomi l\xc4\x97ktuvai, reaktyviniai l\xc4\x97ktuvai savo did\xc5\xbeiausi\xc4\x85 galingum\xc4\x85 pasiekia beveik pasiek\xc4\x99 ar net vir\xc5\xa1ydami garso greit\xc4\xaf. \xc4\xaeprastai reaktyvini\xc5\xb3 l\xc4\x97ktuv\xc5\xb3 kruizinis greitis siekia 0,8 M (609 mph, 981 km/val ar 273 m/s) 10 000\xe2\x80\x9315 000\xc2\xa0m auk\xc5\xa1tyje._NEWLINE_1928\xc2\xa0m. reaktyvinio l\xc4\x97ktuvo koncepcij\xc4\x85 suk\xc5\xabr\xc4\x97 JK Royal Air Force pareig\xc5\xabnas Frank Whittle. 1939\xc2\xa0m. vokie\xc4\x8di\xc5\xb3 fizikas Hans von Ohain suk\xc5\xabr\xc4\x97 pirm\xc4\x85j\xc4\xaf veikiant\xc4\xaf reaktyvin\xc4\xaf l\xc4\x97ktuv\xc4\x85 Heinkel He 178._NEWLINE_1952\xc2\xa0m. buvo prad\xc4\x97tas naudoti pirmasis komercinis reaktyvinis l\xc4\x97ktuvas De Havilland Comet. Nors jis ir nebuvo pirmasis reaktyvinis keleivinis l\xc4\x97ktuvas, ta\xc4\x8diau, visai pagr\xc4\xafstai, j\xc4\xaf galima laikyti pirmuoju tikru oro laineriu. Jis taip pat buvo pirmasis prad\xc4\x97j\xc4\x99s komercinius skryd\xc5\xbeius, aplenkdamas savo artimiausius konkurentus daugiau nei ketveriais metais_NEWLINE_1958\xc2\xa0m. rinkoje pasirod\xc4\x97 Boeing 707 l\xc4\x97ktuvas ir greitai prad\xc4\x97jo dominuoti komercini\xc5\xb3 skryd\xc5\xbei\xc5\xb3 mar\xc5\xa1rutuose._NEWLINE_Grei\xc4\x8diausias reaktyvinis komercinis l\xc4\x97ktuvas buvo 1975\xc2\xa0m. prad\xc4\x97tas naudoti Tupolev Tu-144. Jis pasiekdavo 2,35 M greit\xc4\xaf (2 503 km/val). Grei\xc4\x8diausias karinis reaktyvinis orlaivis buvo JAV naudotas Lockheed SR-71 Blackbird, pasiekdav\xc4\x99s 3,35 M greit\xc4\xaf (3 661 km/val).'